ร้านพี่มาด ย้ายจากพิกัดเดิมมาปลายสะพานด้านซ้ายค่ะ อยู่ตรงข้ามกับวัดบางหยีเลย มีเพียงคลองกั้นกลาง

ร้านนี้แบ่งที่นั่งเป็น 2 โซนคือในน้ำและบนบก ในน้ำจะเป็นทุ่นลอยน้ำทำเป็นซุ้มแพเล็กๆ ก็นั่งเพลินๆดีค่ะ อาหารของทางร้านเป็นอาหารตามสั่ง ก๋วยเตี๋ยว ลาบและยำต่างๆ

ลองสั่งอาหารมาทานดู ดังนี้ค่ะ
- แกงส้มยอดมะพร้าวปลากด : รสชาติเข้มข้นถึงใจมากๆ แซ่บ เผ็ด เปรี้ยว เข้มรสเครื่องแกงส้ม ปลากดสดมากๆค่ะ อันนี้เด็ดเลยละ
- ผักเหลียงผัดไข่ : จานนี้ส่วนตัวว่าออกหวานค่ะ ผัดมาแบบผัดน้ำมันหอยแต่ใส่ไข่ รสชาติไม่คุ้นเคยเท่าไหร่เพราะปกติที่เคยทานจะเป็นแบบผัดแห้งๆ ส่วนตัวไม่ค่อยชอบค่ะ
- ไข่เจียวกุ้งสด : รสชาติโอเคลงตัวค่ะ
- เนื้อแดดเดียว : เนื้อเค็มๆไม่เหนียวเลย หอมกลิ่นน้ำปลา ทอดมากรอบกำลังดี รสชาติจานนี้อร่อยมาก
- ยำรวมมิตร : เปรี้ยวหวานกำลังดี เครื่องเยอะ แต่ปลาหมึกไม่ค่อยสดเท่าไหร่ค่ะ

รวมๆ บรรยากาศลูกทุ่งๆ ธรรมชาติดี อาหารโอเคค่ะ ทานได้ แกงส้มกับเนื้อแดดเดียวอร่อย ใครผ่านมาลองทานกันได้ค่ะ